Pasquale Boninsegni

Conomista matemàtich.
Pasquale Boninsegni a l'era nassù a Rìmin ai 10 d'otóber dël 1869 e a l'é mòrt a Losana ai 16 d'otóber dël 1939.
A l'avìa studià matemàtica a j'università ëd Bològna e Turin, ma a smija ch'a sia nen laureasse përché a l'era tròp angagià con la polìtica, travajand con ël Partì Socialista.
Dël 1901 a l'é stàit condanà e, për andè nen an përzon, a l'é scapà an Ësvìssera, andoa a l'ha conossù Vilfredo Pareto, ch'a mostrava conomìa polìtica a l'Università ëd Losana.  A l'é diventà sò assistent e dël 1907, quand Pareto a l'é artirasse, a l'ha otnù soa càtedra.
Dòp dla prima guèra mondial a l'ha aderì al fassism.

 Euvre prinsipaj 
 Précis d'économie politique (1910)
 Traité d'économie politique (1935)
 Manuel élémentaire d'économie politique (1930)

Boninsegni, Pasquale